РЕПУБЛИКА БЪЛГАРИЯ 
ЧЕТИРИДЕСЕТ И ТРЕТО НАРОДНО СЪБРАНИЕ

ДОКЛАД
Относно: законопроект за изменение и допълнение на Закона за отнемане в полза на държавата на незаконно придобито имущество, № 554-01-107, внесен от Данаил Димитров Кирилов и група народни представители на 29 май 2015 г.

Проект!
Второ гласуване

ЗАКОН
за изменение и допълнение на Закона за отнемане в полза на държавата на незаконно придобито имущество

(обн., ДВ, бр. 38 от 2012 г.; Решение № 13 на Конституционния съд от 2012 г. – бр. 82 от 2012 г.; изм., бр. 102 и 103 от 2012 г., бр. 15 от 2013 г.; Решение № 2 на Конституционния съд от 2013 г. – бр. 50 от 2013 г.; изм., бр. 66 от 2013 г., бр. 98 от 2014 г. и бр. 14, 22, 74 и 95 от 2015 г.)

	§ 1. В чл. 5, ал. 4 се изменя така:
„(4) Районите на териториалните звена на комисията и организацията на работа се определят с правилника по чл. 20. Териториалните звена се ръководят от директори и се подпомагат в дейността си от инспектори.“

§ 2. В чл. 8, ал. 2 след израза „право на“ се добавя „повече от“.

Предложение на нар. пр. Методи Андреев:
В чл. 8, ал. 1 се предлагат следните нови точки 4, 5, 6, 7 и 8:
„4. не е бил едноличен търговец или едноличен собственик, съдружник, управляващ съдружник, управител или основен акционер, както и член на надзорен, управителен или контролен орган на търговско дружество, като в съответното си качество или като физическо лице, пряко или косвено е:
- участвал в придобиване на акции или дялове от държавни или общински предприятия или обособени части от тях, като в последствие е налице неизпълнение по съответния договор от каквото и да било естество;
- участвал в замяна на терени от държавния и общинския поземлен фонд в периода от 1.01.2007 г. до 1.03.2009 г., обявени като схема за държавна помощ с Решение № SА.26212 (2011/С) на ЕК от 5.09.2014 г.;
- прехвърлил е търговско предприятие и/или дялово участие в търговско дружество с данъчни задължения по-големи от 50 000 лева на трети лица, когато задълженията не са били платени;
5. не е бил едноличен търговец или едноличен собственик, съдружник, управляващ съдружник, управител или основен акционер, както и член на надзорен, управителен или контролен орган на търговско дружество, получило необезпечен кредит в размер над 50 000 лв., или извършило цесия или прихващане със средства в Корпоративна търговска банка АД (в несъстоятелност), след налагането на специалния надзор и е посочено в списъците на синдиците по чл. 62 от ЗКИ, или е обявено за лице с необслужван кредит по Закона за информация относно необслужвани кредити.
6. не е лице, обявено в несъстоятелност, както и не е бил управител, член на управителен или контролен орган на дружество, прекратено поради несъстоятелност през последните две години, предхождащи датата на решението за обявяване на несъстоятелността, ако са останали неудовлетворени кредитори;
7. не е бил член на управителен, контролен или надзорен орган или прокурист на обявена в несъстоятелност банкова институция;
8. е представил удостоверение от Комисията за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия за извършена проверка за принадлежност към службите за разузнаване и сигурност на Народна Република България по реда на чл.27, ал.3 от закона.“

§ 3. В чл. 22, ал. 1, се правят следните изменения:
1. В точка 15 израза „чл. 235, ал. 1 – 5“ се заменя с „чл. 235,  ал. 3 – 5“.
2. В точка 25 израза „чл. 354а, ал. 1 – 4“ се заменя с „чл. 354а, ал. 2 – 4“.

§ 4. В чл. 24, ал. 1 сумата „150 000 лв.“ се заменя с „50 000 лв.“

Предложение на нар. пр. Чавдар Георгиев и група народни представители:
В § 4 изразът „50 000 лв.“ се заменя със „100 000 лв.“.

§ 5. В чл. 28 се правят следните изменения:
1. Досегашния текст става ал. 1.
2. Създават се нови ал. 2 и ал. 3 със следното съдържание:
„(2) При осъществяване на проверката по чл. 21, ал. 2, органите по чл. 13, ал. 1 имат право да:
1. осъществяват претърсване и изземване по реда на Наказателно- процесуалния кодекс;
2. да изискват обяснения от проверяваното лице и свързаните с тях лица;
3. да изискват сведения.“

Предложение на нар. пр. Чавдар Георгиев и група народни представители:
§ 5 – отпада.

§ 6. В чл. 29 се правят следните изменения:
1. Досегашния текст става ал. 1.
2. Създава се нова ал. 2, със следното съдържание:
„(2) Комисията и директорите на териториалните дирекции могат да отправят писмено искане до застрахователите за разкриване на застрахователната тайна за проверяваните лица.”

§ 7. Отменя се точка 1 на чл. 31.

Предложение на нар. пр. Чавдар Георгиев и група народни представители:
§ 7 – отпада.

	§ 8. В чл. 32 се правят следните изменения:
1. Досегашния текст става ал. 1.
2. Създава се нова ал. 2, със следното съдържание:
„(2) Директорите на териториалните дирекции могат да отправят писмено искане до Националния статистически институт за предоставяне на информация за годишните финансови отчети на юридическите лица, представляваща статистическа тайна.”

§ 9. В чл. 57  се правят следните изменения:
1. В ал. 1:
а) Отменя се точка 6;
б) Създава се нова точка 8, със следното съдържание:
„8. Посочените обстоятелства по т.1-7 следва да бъдат подкрепени с документи.“
2. Създава се нова ал. 2, както следва:
„(2) Ако проверяваното лице не представи декларация или подаде непълна декларация, или откаже да подаде декларация, до доказване на противното се предполага, че имуществото, което не е декларирано, е незаконно придобито.“ 
3. Досегашните ал. 2, 3 и 4 стават съответно ал. 3, 4 и 5.“

Предложение на нар. пр. Чавдар Георгиев и група народни представители:
§ 9 – отпада.

§ 10. Отменя се чл. 59.

Предложение на нар. пр. Чавдар Георгиев и група народни представители:
§ 10 – отпада.

§ 11. Отменя се ал. 5 на чл. 60. 

Предложение на нар. пр. Чавдар Георгиев и група народни представители:
§ 11 – отпада.

§ 12. В чл. 61, ал. 2, т. 1 се допълва с израза:
„комисията може да сезира изпълнителния директор на Националната агенция за приходите, като събраните в производството по този закон доказателства запазват процесуалната си стойност в данъчното производство.“

Предложение на нар. пр. Чавдар Георгиев и група народни представители:
§ 12 – отпада.

§ 13. В чл. 62 се правят следните изменения:
„Чл. 62 (1) По реда на този закон се отнема в полза на държавата незаконно придобито имущество, чиято стойност самостоятелно или съвкупно е не по – малко от 10 000 лв.
(2) До доказване на противното се предполага, че имуществото, за което не са установени законови доходи, е незаконно придобито.”

Предложение на нар. пр. Чавдар Георгиев и група народни представители:
В § 13, в новото съдържание на чл. 62 се прави следната промяна: ал. 2 отпада, а ал. 1 става текст на чл. 62.

§ 14. Текстът на чл. 69, ал. 2 преди думите „както следва:“ се променя така:
„Имуществото се оценява към момента на неговото придобиване или отчуждаване“

§ 15. В чл. 73, ал. 2 след израза „имущество“ се добавя израза „и  спира от датата на започването на проверката“.

§ 16. В чл. 74, ал. 1 се създава изречение второ със следното съдържание:
„По искане на комисията срокът за предявяване на иска може да бъде удължен до шест месеца от налагане на обезпечителните мерки.“ 

Предложение на нар. пр. Чавдар Георгиев и група народни представители:
§ 16 – отпада.

§ 17. Отменя се ал. 5 на чл. 77.

Предложение на нар. пр. Чавдар Георгиев и група народни представители:
§ 17 – отпада.

§ 18. В чл. 90 се създава нова ал. 5, със следното съдържание:
„(5) Най-малко 20 на сто от стойността на отнетото в полза на държавата имущество, ще се използва за социални цели.“

Предложение на нар. пр. Чавдар Георгиев и група народни представители:
В § 18, в създаваната нова ал. 5 числото „20“ се заменя с „70“.

§ 19. В чл. 90а се правят следните изменения:
1. Ал.1 се изменя така:
„чл.90а. При отнемане в полза на държавата на незаконно придобито имущество държавата отговаря спрямо пострадалите до размера на стойността на отнетото имущество за вредите, причинени с престъпление по чл.22, ал.1, когато наличното  имущество на отговорните за вредите лица не е достатъчно за възстановяването им.“ 
2. Ал. 3 и 4 се отменят.“
		
§ 20. В § 1 от Допълнителните разпоредби, се правят следните изменения и допълнения:
1. В т. 4:
а) Изразът „Доходи са“ се заменя с израза „“Доходи, приходи и източници на финансиране“ са“;
б) След израза „и недвижима собственост“ се добавя израза „за придобиването на които е установен законен източник“;
в) След израза „от продажба на имущество“ се добавя израза „за придобиването на които е установен законен източник“;
г) След израза „от съдебни дела“ се добавя израза „отпуснати банкови кредити и заеми от физически лица“.
2. В т. 7 сумата „250 000“ се заменя с „120 000“.

Предложение на нар.пр. Чавдар Георгиев и група народни представители:
В § 20 т. 2 – отпада.

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 21. В Кодекса за застраховането, в чл. 94 се създава нова т. 2а, със следното съдържание:
„2а. пред Комисията за отнемане на незаконно придобито имущество и директорите на териториалните дирекции по установения в закона ред.”

ПРЕДСЕДАТЕЛ НА
КОМИСИЯТА ПО ПРАВНИ ВЪПРОСИ:
ДАНАИЛ КИРИЛОВ